Title: Tasca 3: una història sonora (Parelles)
Course: Mobilitzem la informàtica 4t ESO (en català) - Curs 2020/21 > Section: Tema 12. Tractament d'àudio

En aquesta activitat enregistrarem una història només amb sons, de forma que aconseguirem una banda sonora.

Se us proposa generar un àudio que reflecteixi les accions que duem a terme pels matins: llevar-nos, rentar-nos, esmorzar, sortir de casa, baixar escales, sortir al carrer, agafar el metro...

Els passos a seguir són els següents:

1. Comenceu per fer un petit guió que reflecteixi quin ha de ser l'ordre de les accions per relacionar-les amb els sons. No cal que utilitzeu tots els sons, només els que creieu necessaris.

2. Obriu els àudios triats.

3. Modifiqueu les diferents pistes per establir l'ordre de les accions.

4. Graveu el resultat en format mp3 amb el nom historia_cognoms.mp3 i envieu-lo al vostre professor o professora.

ATENCIÓ: Guardeu l'àudio al Drive personal de cadascú de vosaltres a la carpeta informatica_cognom que heu creat prèviament.