Title: Tema 3. Primer contacte amb App Inventor
Course: Mobilitzem la informàtica 4t ESO (en català) - Curs 2020/21

Què és App Inventor?

App Inventor és un entorn de programació visual per blocs, lliure, que permet generar aplicacions per a dispositius mòbils Android de forma simple i ràpida. Aquest entorn va ser ideat per Google i posteriorment va continuar el seu desenvolupament el Massachusetts Institute of Technology (MIT), que és el responsable actual.

Darrera d'App Inventor hi ha tota una comunitat d'usuaris que comparteixen les seves creacions, molts exemples de programes disponibles i recursos de consulta en forma de vídeotutorials pas a pas.

Aquest és l'entorn de programació que fareu servir per desenvolupar el vostre projecte. En aquest tema farem els primers passos creant aplicacions senzilles per tal que us comenceu a familiaritzar amb les seves possibilitats. Us animem a què, a més de fer les activitats que se us proposen, navegueu per la xarxa, especialment a la web d'App Inventor del MIT, tafanegeu, intenteu entendre els programes compartits i, sobre tot, proveu i gaudiu.

El vídeo fa un repàs per tot el procés que seguireu al llarg del curs. Fixeu-vos de forma especial en el treball dels alumnes amb App Inventor per tal que veieu com és l'entorn.

El web d'App Inventor

Pràctiques amb App Inventor