Title: Pla de treball: Primer contacte amb App Inventor
Course: Mobilitzem la informàtica 4t ESO (en català) - Curs 2020/21 > Section: Tema 3. Primer contacte amb App Inventor

Pla de treball

Què aprendràs en aquest tema?

En aquest tema començarem a treballar amb App Inventor per conèixer el seu funcionament i les seves possibilitats. Se us proposen una sèrie de materials, tant escrits com en forma de videotutorials per ajudar-vos a fer les primeres passes. Les activitats que heu de realitzar són molt simples i estan molt guiades, però us donaran pautes per poder desenvolupar posteriorment la vostra app

Els diversos apartats són:

- Què és App Inventor?
- El web d'App Inventor
- Pràctiques amb App Inventor

Temporització:

El temps de dedicació total del tema és de 12 hores repartit de la següent manera:

- Què és App Inventor? → 0,5 h
- El web d'App Inventor → 1,5 h
- Pràctiques amb App Inventor → 10 h

Proposta de seqüència de treball:

- Què és d'App Inventor

Què aprendràs? | Recurs o Activitat | Descripció
Coneixement del procés que es durà a terme al llarg del projecte | Vídeo: Mobilitzem la informàtica. App Education | Vídeo explicatiu del procés que es durà a terme al llarg de tot el projecte.

- El web d'App Inventor

Què aprendràs? | Recurs o Activitat | Descripció
Coneixement d'App Inventor: funcionament, possibilitats, eines | Llibre: App Inventor: comencem | Llibre amb explicacions sobre com crear el compte d'App Inventor i com enviar les aplicacions de l'ordinador al mòbil.
Pàgina web: El web d'App Inventor | Pàgina oficial de l'aplicació. Cal tenir un compte de Google per accedir-hi
Videotutorials: MIT: Curs d'AppInventor amb videotutorials | Vídeos explicatius en forma de curs.

- Pràctiques amb App Inventor

Què aprendràs? | Recurs o Activitat | Descripció
Desenvolupament de les primeres aplicacions | Tasca: Construeix la teva primera app: Hello Purr | Creació d'una app amb sons i imatges
Tasca: Converteix el teu mòbil en una eina de dibuix: PaintPot | Creació d'una app per dibuixar
Tasca: Fem fotografies i guardem-les | Creació d'una app per guardar i utilitzar les fotografies captades pel mòbil.
Tasca: Construeix el teu primer joc per mòbil: MoleMash | Creació d'una app en forma de joc
Tasca: Movem un objecte amb el mòbil | Creació d'una app per controlar un objecte de la pantalla amb el moviment del mòbil.
Tasca: On estem? On anem? | Creació d'una app utilitzant Google Maps
Tasca: Fem un joc de preguntes i respostes | Creació d'una app en forma de joc

Per a cadascuna de les activitats hauràs de lliurar:

- L'aplicació empaquetada en format .apk (Android application package)
- El codi font de l'aplicació (.aia)

En aquest enllaç trobaràs com fer-ho: http://appinventor.mit.edu/explore/ai2/share.html